Ukraina Kreekakatoliku Kiriku Kolmekäelise Jumalaema Kogudus Tallinnas

Ukraina Kreekakatoliku Kiriku Kolmekäelise Jumalaema Kogudus Tallinnas (ka Ukraina Kreekakatoliku Kiriku Kolme Käe Jumalaema Kogudus Tallinnas) on Tallinna vanalinnas aadressil Laboratooriumi tänav 22 tegutsev Ukraina Kreekakatoliku Kiriku kogudus.

Kogudust teenib preester Roman Kikh.

Ajalugu
Ukraina Kreekakatoliku Kiriku Tallinna kogudus asutati 1991. aastal Kiievi-Galiitsia metropoliidi Volodõmõr Sternjuki õnnistusel.

1994. aastal rentis kogudus Eesti Evangeelselt Luterlikult Kirikult kabeli koos lähialaga Tallinna vanalinnas. 1998. aastal ostis kogudus selle maa-ala välja. Vahepealse aja jooksul remonditi kabel ja võeti kasutusele kirikuruumina. 1997. aasta lõpus kirik hävis tulekahjus, tahtliku süütamise asjas algatati kriminaalasi. 14. oktoobril 2000 pühitseti taastatud kirik  Kolmekäelise Jumalaema auks. Pühitsemise viis läbi Ukraina Kreekakatoliku Kiriku peapiiskop Ljubomõr Guzar. Kiriku ikonostaasi maalis Lvivi kunstnik Petro Gumenjuk,Jevgeni Kaljundi. Kunstiväärtused ukraina kirikus Sirp, 8. detsember 2000. interjööri kujundas ja teostas koos abilistega Anatoli Ljutjuk.

Viited

Välislingid

 Kunstiväärtused ukraina kirikus Sirp, 8. detsember 2000.
Ukraina Kreeka-Katoliku Kirik Eestis

Kategooria:Ukraina Kreekakatoliku Kirik
Kategooria:Tallinna kogudused
Kategooria:Eesti-Ukraina suhted
Kategooria:Eesti kogudused